《送人还会稽》
明代·胡应麟

夕阳行色怅孤蓬，大海家林挂树丛。芳草不堪吴塞绿，飞花犹树越台红。

相看游子悲春尽，何限才人泣路穷。明到钱塘潮落后，书邮频寄北来鸿。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。